Oscarsborg festning | Enjoy, alle aktiviteter på ett sted
Oscarsborg festning ligger idyllisk til på Søndre Kaholmen i Drøbaksundet.
Foto: By Michael Zeising
Oscarsborg er nasjonalt kulturminne med en sterk forankring i festningens innsats 09.04.1940.
Oscarsborgs museer består av Festningsmuseet, Kystartillerimuseet, Ildledningsmuseet, Torpedobatteriet og Kanonparken.
Ved Oscarsborg Hotell & resort arrangeres «Tunnel safari for barna» en guidet tur i tunnelene under Oscarsborg festning tilpasset de minste fra ca. fem år og oppover.
Her finnes små og store kanoner, gamle festningsverk, flotte utsiktspunkt, strender, museer og gallerier, stier i skog og langs vannet.
Fra hovedfortet går det underjordiske ganger som er åpne for alle.
På sommerstid går geitene løs blant blomstrende enger til glede for barna.
Det går rutebåt fra Drøbak både fra havna i sentrum og litt lengre nord i byen med gode parkeringsmuligheter rett ovenfor. På sommeren stopper båten fra Oslo ved Oscarsborg.
Mer om museene:
Festningsmuseet - ÅPENT
Kystartillerimuseet - STENGT INNTIL VIDERE
Ildledningsmuseet - STENGT INNTIL VIDERE
Torpedobatteriet - STENGT INNTIL VIDERE
Torpedobatteriet befinner seg på Nordre Kaholmen, på østsiden. Det ble bygget fra 1898 til 1901. Det ble da utstyrt med ni torpedoer av typen Whitehead Mod. V d. Disse var drevet med trykkluft. To slike torpedoer traff den tunge krysser "Blücher" om morgenen den 9. april 1940. I dag kan man komme inn i torpedobatteriet med guide og se det slik det var 1. januar 1993, da det ble nedlagt.
Adgang med guide, som en del av totimers guidet tur. Ta kontakt via e-post: post@oscarsborgmuseer.no for å bestille omvisning. Pris kr 3.000,- for gruppe opptil 30 personer. Se mer informasjon om guidede turer under "Slik bestiller du guide".
OP kode: 204415
Festningsområdet er åpent hele døgnet hele året. For å komme til og fra Oscarsborg må du ta båt. Oscarsborgfergene går mellom Drøbak og Oscarsborg, og turen tar cirka fem minutter. Med Oscarsborgfergene Se avganger fra Drøbak, Oscarsborg og Bergholmen. Se entur.org for digitale rutetabeller. Vær oppmerksom på eventuelle driftsmeldinger ved endringer i avgangstidene. Fra Aker Brygge i sommersesongen RUTERs reiseplanlegger for båten mellom Aker brygge og Oscarsborg i sommersesogen Med bil Du kan kjøre til Drøbak. Det er gode parkeringsmuligheter i Drøbak sentrum, og en avgiftsbelagt parkeringsplass på Huskvik, cirka 400 meter fra vår hovedbrygge, Sundbrygga. Det er to handicap-plasser på Sundbrygga. Det er dessverre ingen lademulighet for elbil på parkeringsplassen. Se ladestasjoner.no for info om ladestasjoner i nærheten. Parkeringsavgift parkeringsplass Husvik Per time kr. 26,- inkl. mva Per døgn kr. 125,- inkl. mva Med egen båt Oscarsborg Gjestehavn er åpen hele året, og har plass til 100 båter.